CELEX: 32015R2315
Language: hr
Date: 2015-12-08 00:00:00
Title: Provedbena uredba Komisije (EU) 2015/2315 оd 8. prosinca 2015. o razvrstavanju određene robe u kombiniranu nomenklaturu

12.12.2015   
            
            
               HR
            
            
               Službeni list Europske unije
            
            
               L 328/50
            
         PROVEDBENA UREDBA KOMISIJE (EU) 2015/2315
   оd 8. prosinca 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Predmet se sastoji od plastičnog kućišta s 4 metalna kontakta, diodama i kablovima s priključcima (tzv. „fotonaponska razvodna kutija”).
                  Fotonaponska razvodna kutija jest uređaj za kabelski prijenos električne energije, koja ne premašuje 1 000 V i koja je proizvedena solarnim panelom, drugom fotonaponskom modulu ili fotonaponskom inverteru. Diode služe samo za zaštitu predmeta od prenapona (tzv. „vruće točke”).
                  Vidjeti sliku (1).
               
               
                  8544 42 90
               
               
                  Razvrstavanje se utvrđuje u skladu s odredbama općih pravila 1 i 6 za tumačenje kombinirane nomenklature, napomenom 3 uz odsjek XVI i tekstom oznaka KN 8544, 8544 42 i 8544 42 90.
                  Razvrstavanje u tarifni broj 8541 kao diode isključeno je jer diode ne mijenjaju znatno karakteristike i svojstva predmeta kao fotonaponske razvodne kutije. Smatra se da je glavna funkcija predmeta spajanje na strujne krugove ili u njima.
                  Budući da je predmet opremljen kablovima, razvrstavanje u tarifni broj 8536 kao uređaja za spajanje na strujne krugove ili u njima također je isključeno (vidjeti i napomene s objašnjenjem Harmoniziranog sustava uz tarifni broj 8536, skupina (III) (A)).
                  Predmet se stoga razvrstava u oznaku KN 8544 42 90 kao ostali električni vodiči s priključnim uređajima.
               
            
         (1)  Slika je samo informativne naravi.